# Påskemysteriet

Utviklet av Byåsen menighet

*Kirka er mørk, en følgespott, fire lys på to plasser. Lys 1 er midt i koret, Lys 2 er ved høyre knefall.*

Barna er delt i tre-fire grupper: Palmesøndag-gruppa er på gangen, skjærtorsdags-gruppa bakerst i kirka / evt framme, langfredag-gruppa sitter ved høyre knefall/ på første rad? påskedag-gruppa sitter ved graven, helt til høyre, ev to-tre av jentene helt bakerst.

(Lys 1)

Leder:

*Velkommen til påskemysteriet! Klapping helt til slutt! Vi skal få hele påskefortellingen. Alle som er her er spente på hva de ulike gruppene har holdt på med. Til sammen blir det påskemysteriet.*

*Har dere hørt om påskemysteriet? Vi skal på en reise 2000 år tilbake i tid. Det var påske og Jesus og disiplene var på vei til Jerusalem. Utenfor Jerusalem ble de møtt av mye folk som sang og hyllet Jesus. Bare hør hvor fint det var!*

(Lys 1 av)

**PALMESØNDAG**

(**Følgespott** på inngangen bak i kirka.)

Palmesøndag-gruppa med palmeblader kommer inn, opp midtgangen, lyset følger dem.

Sang: ”**På veien til Jerusalem**” Forsanger med piano, framme i kirka, ved prekestolen.

Mens sangen synges: Palmebladene legges i midtgangen, Palmesøndag-gruppa stiller seg opp klare til dans til neste sang, noen på golvet ved døpefonten, og noen opp foran alteret:

Sang: ”**Barna i helligdommen**” Forsanger med piano, framme i kirka, ved prekestolen.

Palmesøndags-barna setter seg ned ved prekestolen.

(Følgespott av)

(Lys 1)

Leder: *Så dere? Jesus ble hyllet som en konge. Så dere folket som hadde palmegreiner, det er derfor denne dagen kalles palmesøndag. Noen dager seinere feiret Jesus påskemåltidet sammen med vennene sine. De hadde gått langt, å, her kommer disiplene!*

(Lys 1 av)

**SKJÆRTORSDAG**

(**Følgespott** på skjærtorsdagsgruppa, disiplene)

Sang: ”**Vaskevise for disipler**” Menn som forsangergruppe. Av og til må det spilles litt lenger på refrenget, slik at barna rekker fram dit de skal i forhold til teksten på neste vers.

Voksen går foran, barna i lang rekke. Barna synger på refrenget og danser på rekke og slenger med beina. En runde, opp ved orgelet, innom vaskevannsfatet og avslutter med å stoppe opp foran brødet og vinen før de går på plassene sine.

(Lys 1)

Et barn er Jesus i kvit kappe med vaskefat. To barn holder fram fat og nattverdkalken. (Settes på alteret etterpå)

(Følgespotten slokkes når sangen slutter)

(Lys 1)

Leder: *Så dere? Jesus vasket føttene til disiplene. Hvorfor gjorde han det tro? Vet dere hva som hendte etterpå? Jo, han fortalte disiplene at slik de feiret påskemåltidet denne dagen, skulle de feire nattverd etter at han var død. Visste Jesus at han skulle dø da? Hvordan kunne han vite det? Jeg tror at Jesus var litt redd for å dø, for seinere på kvelden dro han sammen med disiplene i Getsemanehagen for å be. Men det var ikke mye hjelp i disiplene, de klarte ikke å holde seg våkne. Å, hva skjer nå? Det ser skummelt ut. Jeg tror jeg går og gjemmer meg…*

(Lys 1 av mens leder går ut)

(Lys 1 på, Jesus med ryggen til i lyset)

Disiplene / skjærtorsdag-gruppa går ut via lillekjøkkenet og kommer inn igjen orgeldøra, da med skjold og sverd, marsjerer to og to. **Skummel marsjmusikk** på pianoet. Jesus (et barn i kvit kappe) står i lyskjeglen med rygg mot publikum. Soldatene / skjærtorsdag-gruppa går forbi på begge sider, siste par tar med Jesus (hekter han en under hver arm) og går ut lillekjøkkendøra.

(Lys 1 av når soldatene går ut)

Skjærtorsdagsgruppa kommer inn igjen uten skjold og sverd og setter seg foran venstre knefall.

**LANGFREDAG**

(Lys 2)

Voksen løfter opp et barn som henger tornekrona på korset som er festet til høyre knefall

(Lys 1)

Leder: *Hva er det som skjer her? De spikrer ham på et kors.*

*Hvor er vennene hans?*

(Lys 1 og 2, ev følgespott?: Nok lys så vi ser danserne!)

Langfredag-gruppa / dansegruppa: Dans midt foran alteret. Rolig til Händel: Where’re You Walk

Leder: *Jesus døde på korset og han ble lagt i grava. Alt er bare trist nå.*

(Alle lys slokkes, helt mørkt)

**PÅSKEDAG**

Alterlysene tennes! (voksen og to barn)

(Lys 2 og **Følgespott**)

Tre jenter (kvinnene) opp midtgangen. (Svak piano: ”Dine hender er fulle”)

Kvinnene stopper, midt foran alteret, med ryggen til menigheten. Deretter snur de seg, og småprater: (Lag replikker selv, husk mikrofon!) ”Hvem skal vi få til å rulle vekk steinen?” ”Kanskje vi kan spørre soldatene?”

Jentene går bort til grava

Men steinen er jo vekk” De kikker og ser at grava er tom.

Løper mot publikum og sier: ”Grava er tom!”

(Følgespott av)

Full belysning i kirka. (**Voksen trykker på ”on”, voksen tar på vegglamper**)

Rappere foran graven: ”Tom er grava…..” Gjerne 3-4 ganger

Leder: *Tenk at grava er tom. Jesus er stått opp, han lever!*

Alle synger / evt bare musikk?: ”**Dine hender er fulle av blomster**” (**Powerpoint?**) og gruppene går i tur og henger hver sin blomst (papirblomster i strikk) på korset, påskedag-gruppa først. Deretter langfredagsgruppa, skjærtorsdagsgruppa og palmesøndagsgruppa.

Alle barna synger: ”**Halleluja, opphøy Jesus**”, om og om igjen, til vi er ferdige med å henge på alle blomstene

Voksen: litt info

Alle, vi reiser oss og synger: ”**Påskemorgen**” (**Powerpoint?**) (Gjerne på orgel)

Voksen lyser velsignelsen!

Voksen takker av for kvelden

To voksne deler ut ark med oppgaver og sanger ved utgangen.

Svakt på piano, eks ”Halleluja, opphøy Jesus”, mens alle går ut